

# Татарстан Республикасы Премьер-министры Илдар Халиков “Татфондбанк” АИКБ” ААҖ Директорлар советы җитәкчесе булды

*27.08.2014*


Бүген “Татфондбанк” АИКБ” ААҖ Директорлар советы киңәшмәсе һәм акционерларның чираттан тыш гомуми җыелышы узды.


Акционерларның гомуми җыелышы тарафыннан Директорлар советының яңа составы сайланды. Аңа Директорлар советының элеккеге составыннан барлык 9 кеше, һәм шулай ук Татарстан Республикасы Премьер-министры Илдар Халиков, UBS инвестицион банкның Көнчыгыш Европа һәм БДБ буенча финанслауны оештыру буенча дирекция җитәкчесе, идарәче директор Анатолий Иофе керде.


Директорлар советы үзенең рәисе итеп Татарстан Республикасы Премьер-министры Илдар Халиковны сайлады.


Киңәшмәдә стратегия буенча комитет рәисе Р. Мусинның 2014 елда Россия банк тармагы үсешенең көтелгән нәтиҗәләре һәм төп тенденцияләр һәм 2015-2016 елларга перспективалар турындагы доклады каралды.


Моннан тыш, Директорлар советы, “Татфондбанк” АИКБ” ААҖнең эчке аудит хезмәте турында Положениене һәм “Татфондбанк” АИКБ” ААҖнең эчке контроль системасы турында Положениенең яңа редакциясен раслады.
Татарстан Республикасы Премьер-министры Илдар Халиков “Татфондбанк” АИКБ” ААҖ Директорлар советы җитәкчесе булды